《台城路 送桐城张先生予告归里》
清代·龚翔麟

秋风纵有莼鱼兴，纶扉肯教轻去。星琯频移，沙堤稳步，洒遍九垓霖雨。

君恩暂许。趁皖口春云，卸帆乡渚。检点平泉，赐金添得几多树。

西勾柳眠未起，骊驹嘶便发，欲别还聚。李径桃蹊，含情望远，此后全凭苍羽。

一峰天柱。盼丝竹逍遥，绛纱真阻。甚日从游，四轩聆细语。

作者简介：龚翔麟（1658—1733）清代藏书家、文学家。字天石，号蘅圃，又号稼村，晚号田居，浙江仁和（今杭州）人。康熙二十年中顺天乡试乙榜。由工部主事累迁御史，有直声，致仕归。工词，与朱彝尊等合称浙西六家，著有《田居诗稿》、《红藕庄词》。